5. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 85176/4215 της 11 Μαΐου/17 Ιουν. 1957 Περί της υπό του ιδιωτικού εμπορίου εισαγωγής και εμπορίας βρεξίμου και κολλοειδούς θείου. Έχοντες υπ’ όψει: 1)Το άρθρ. 5 του Α.Ν. 2022/1939 «περί εμπορίας και διαθέσεως θείου, θειϊκού χαλκού και άλλων ειδών». 2)Το άρθρ. 30 παρ. 3 του Νόμ. 2147/1952 «περί προλήψεως και καταστολής των εχθρών και ασθενειών των φυτών και περί οργανώσεως της φυτοπαθολογικής υπηρεσίας». 3)Την υπ’ αριθ. 19/14 Μαρτ. 1957 γνωμοδότησιν της Επιτροπής Ελέγχου Γεωργικών Φαρμάκων του Νόμ. 2147/1952, καθ’ ην αι ειδικαί μορφαί θείου ως βρέξιμον θείον και κολλοειδές τοιούτον, ως έχουσαι ειδικήν χρήσιν και παρασκευαζόμεναι κατόπιν ειδικής επεξεργασίας, θεωρούνται ως μη εμπίπτουσαι εις την έννοιαν της μορφής του κοινού θείου, περί του οποίου αι δεσμευτικαί διατάξεις του Α.Ν. 2022/1939, αποφασίζομεν: Επιτρέπομεν την υπό του ιδιωτικού εμπορίου εισαγωγήν, κυκλοφορίαν και εμπορίαν εν τη Χώρα μας των προμνησθεισών μορφών βρεξίμου ή κολλοειδούς θείου εισαγομένων εκ του εξωτερικού ή παρασκευαζομένων εν Ελλάδι. Σελ.694(γ) Τεύχος Η82 Σελ.35 Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 